Класічная аперэта заўсёды была і будзе даспадобы і публіцы, і артыстам. А тым больш такая прызнаная, як "Баядэра" Імрэ Кальмана. Невыпадкова думкі пра яе новую пастаноўку ўзнікалі ў тэатры ўсё апошняе дзесяцігоддзе. Але ўвасобіліся толькі зараз. Таму няма чаго здзіўляцца, што ў спектаклі занятыя не толькі знакамітыя салісты, але і шмат творчай моладзі. Сярод трох выканальніцкіх складаў – заслужаныя артысты Беларусі Герман Казлоў, Аляксей Кузьмін, Васіль Сердзюкоў, Арнольд Ранцанц, лаўрэаты і дыпламанты міжнародных конкурсаў Маргарыта Александровіч, Наталля Дзяменцьева, Святлана Маціеўская, Віктар Цыркуновіч, Ірына Шыцікава, лаўрэат прэміі імя Л. Александроўскай Лідзія Кузьміцкая, Антон Заянчкоўскі, Віктар Шабуня, Дзмітрый Якубовіч і многія-многія іншыя.